दिल्ली ने बनाया पानी उत्पादन का नया रिकॉर्ड, केजरीवाल बोले- सरकार सभी को पेयजल उपलब्ध कराने की कोशिश कर रही
भीषण गर्मी में पेयजल की बढ़ती मांग के बीच दिल्ली ने पानी उत्पादन का नया रिकॉर्ड बनाया है। दिल्ली जल बोर्ड द्वारा रविवार को पानी का उत्पादन 955 मिलियन गैलन प्रति दिन के "अब तक के...
इस खबर को सुनें
भीषण गर्मी में पेयजल की बढ़ती मांग के बीच दिल्ली ने पानी उत्पादन का नया रिकॉर्ड बनाया है। दिल्ली जल बोर्ड द्वारा रविवार को पानी का उत्पादन 955 मिलियन गैलन प्रति दिन के "अब तक के उच्च" स्तर पर पहुंचने के बाद मुख्यमंत्री अरविंद केजरीवाल ने कहा कि उनकी सरकार दिल्ली में सभी को पानी उपलब्ध कराने की पूरी कोशिश कर रही है।
पिछले हफ्तों में राजधानी के कई हिस्सों में लोगों को पेयजल संकट का सामना करना पड़ा है, इसको लेकर विपक्षी दलों भाजपा और कांग्रेस ने 'आप' सरकार की आलोचना करते हुए मुख्यमंत्री आवास सहित कई जगहों पर विरोध प्रदर्शन किया था।
केजरीवाल ने रविवार को ट्वीट किया, "सरकार सभी को पानी उपलब्ध कराने की पूरी कोशिश कर रही है। हमारे इंजीनियर 24 घंटे काम कर रहे हैं।"
'आप' विधायक और दिल्ली जल बोर्ड (डीजेबी) के उपाध्यक्ष राघव चड्ढा ने कहा कि पानी का उत्पादन बढ़ा है। चड्ढा ने एक ट्वीट में कहा, "मुझे यह बताते हुए खुशी हो रही है कि आज @DelhiJalBoard द्वारा दिल्ली का जल उत्पादन सामान्य 910 MGD के मुकाबले 955 MGD के अब तक के उच्च स्तर पर है। यमुना नदी में कच्चे पानी की पर्याप्त उपलब्धता के साथ-साथ इंजीनियरिंग समाधानों के कारण, हम हमारे उच्चतम स्तर तक आगे बढ़ने में कामयाब रहे हैं।"
Govt is doing its best to provide water to all. Our engineers are working 24x7 against all odds. https://t.co/im9ZUAMfNu— Arvind Kejriwal (@ArvindKejriwal) July 18, 2021
उन्होंने शुक्रवार को कहा कि हरियाणा द्वारा तीन दिन पहले 16000 क्यूसेक पानी छोड़ा गया था, जो दिल्ली पहुंच गया था और राजधानी में वाटर ट्रीटमेंट प्लांट उच्च स्तर पर चल रहे थे।
उन्होंने पहले कहा था कि वजीराबाद बैराज में यमुना का जल स्तर सोमवार को 56 साल में सबसे निचले स्तर पर पहुंच गया था क्योंकि हरियाणा ने दिल्ली के हिस्से का पानी रोक दिया था।
दिल्ली जल बोर्ड ने पिछले रविवार को सुप्रीम कोर्ट का रुख कर हरियाणा को राजधानी के हिस्से का पानी छोड़ने का निर्देश देने की मांग की थी। जल बोर्ड प्रतिदिन 1,150 एमजीडी पानी की मांग के मुकाबले दिल्ली में 935 एमजीडी पानी की आपूर्ति करता है।
hin_Deva hin_Deva hin_Deva hin_Deva hin_Deva hin_Deva hin_Deva eng_Latn hin_Deva hin_Deva hin_Deva